== Biografi ==
Alpert kom til verden i [[Los Angeles]], født ind i en [[jødedom|jødisk]] familie af østeuropæisk afstamning. Familien var ret musikalsk, skønt forældrene ikke levede af musikken. Derfor var det naturligt, at Herb tidligt begyndte at få undervisning i denne kunstart, og han valgte trompeten som otteårig. Som teenager spillede han til baller, og han fik som ung fat i en slags [[båndoptager]], som han eksperimenterede med. I [[1952]] blev han indkaldt til militærtjeneste, og her optrådte han i flere tilfælde, når der var officiel lejlighed til det. Efter endt tjeneste forsøgte han sig kortvarigt som skuespiller, inden han indså, at en musikkarriere var mest lovende.
Levende_personer Musik Kultur